Cînd m-au văzut apărînd brusc de sub cutele perdelei, cele două perechi de ochi s-au mărit enorm, fețele arătau acum ca niște măști din Shrek .  Era cît pe-aci să fac un infarct, îți dai seama.  Cum puteau să apară acele două sinistre chipuri, în toiul nopții, în fața geamului meu de la etajul patru?! Dîndu-mi instinctiv seama că dacă încerc să dezleg misterele lumii la ora aia, nu voi mai dormi deloc pînă dimineața, nu mi-am mai chinuit mintea cu asta, mi-am scos creierul din priză și am strigat doar morocănos: „I want to sleep”, căci auzisem înainte cîteva cuvinte în engleză.